ZAPISNIK 27. SJEDNICE VMO BORONGAJ LUGOVI
10.7.2023., 20:00h, MS Borongaj Lugovi
Prisutni članovi:
1. Ivana Perković
2. Petar Miočević
3. Ivica Milković
4. Bruno Rižmarić
5. Lidija Klanjec

Nazočni članovi VMO jednoglasno prihvaćaju zapisnik 26. sjednice jednoglasno bez rasprave.
Nazočni članovi prihvaćaju jednoglasno bez rasprave

D N E V N I   R E D


1. Godišnji izvještaj o Izvršenju financijskog plana za 2022. godinu
2. Aktualna komunalna problematika
3. Izvješća, pitanja i prijedlozi

1. Godišnji izvještaj o Izvršenju financijskog plana za 2022. Godinu

Predsjednica VMO predstavlja nazočnim članovima godišnji izvještaj o izvršenju financijskog plana za 2022. godinu koji su članovi dobili u radnim materijalima za sjednicu. Navedeni izvještaj prihvaćen je jednoglasno bez rasprave.

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Borongaj - Lugovi za 2022.


Članak 1. 
Godišnji izvještaj o izvršenju Financijskog plana Mjesnog odbora Borongaj - Lugovi za 2022. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2022.
(kn)
	Ostvareno prihoda za 2022.
(kn)
	Ostvareno rashoda za 2022.
(kn)
	Indeks (5/3*100)

	1
	2
	3
	4
	5
	6

	 
	RASHODI
	575.200,00
	575.200,00
	566.926,94
	98,56

	3
	RASHODI POSLOVANJA
	575.200,00
	575.200,00
	566.926,94
	98,56

	32
	Materijalni rashodi
	575.200,00
	575.200,00
	566.926,94
	98,56

	323
	Rashodi za usluge
	499.000,00
	499.000,00
	497.662,77
	99,73

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	499.000,00
	499.000,00
	497.662,77
	99,73

	 
	ODRŽAVANJE JAVNIH POVRŠINA
	187.000,00
	187.000,00
	187.000,00
	100,00

	 
	ODRŽAVANJE NERAZVRSTANIH CESTA
	312.000,00
	312.000,00
	310.662,77
	99,57

	329
	Ostali nespomenuti rashodi poslovanja
	76.200,00
	76.200,00
	69.264,17
	90,90

	3291
	Naknade za rad predstavničkih i izvršnih tijela, povjerenstava i slično
	72.000,00
	72.000,00
	68.600,21
	95,28

	3299
	Ostali nespomenuti rashodi poslovanja
	4.200,00
	4.200,00
	663,96
	15,81



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Borongaj - Lugovi.



2. Aktualna komunalna problematika

Predsjednica VMO predlaže nazočnim članovima prihvaćanje zaključka o zamjenskoj sadnji hrastova u parkiću za pse kod stambenih zgrada na južnoj strani ulice Vukomerec, s obzirom da su se navedeni hrastovi osušili. Također predlaže da se projekt budućeg vježbališta za odrasle, koje je trenutno u izgradnji, izmijeni s ciljem zamjene sadnje hrastova s nekom drugom vrstom stabla kako bi se izbjegle ovakve situacije u budućnosti. 


Predsjednica VMO također, po upitu građanke MO, predlaže postavljanje stola za stolni tenis na vježbalištu za odrasle u izgradnji. Ako je moguće, na mjestu gdje je nacrtom predviđena sipina.. Zaključak je prihvaćen jednoglasno bez rasprave.

Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od  Podružnice Zrinjevac zatraži 

· sadnju zamjenskih stabala na površini predviđenoj za šetnju kućnih ljubimaca s naglaskom na sadnju drveća neke druge vrste osim hrasta obzirom da se isti pokazao neotpornim na sušenje
· izmjenu projekta vježbališta za odrasle vezano uz sadnju drveća koje nije hrast iz istog razloga kao prethodno
· nadopuna projekta vježbališta za odrasle postavljanjem stola za stolni tenis na novu podlogu ili na postojeću podlogu sipine koja je projektom previđena.

2. Moli se o učinjenom izvijestiti ovo Vijeće.


Zaprimljena je pritužba od strane g. Nikole Jerkovića vezano za oštećenu ogradu na ulici Vukomerec blizu objekta MS Borongaj Lugovi. Predsjednica VMO predlaže da VMO Borongaj Lugovi pošalje zahtjev za obnovu i popravak navedene ograde. Prijedlog je prihvaćen jednoglasno bez rasprave.


Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od  Podružnice Zrinjevac zatraži 

· popravak ograde na Ulici Vukomerec u blizini objekta Mjesne samouprave Borongaj Lugovi  (Vukomerec 41)

2. Moli se o učinjenom izvijestiti ovo Vijeće.


3. Izvješća, pitanja i prijedlozi

Predsjednica VMO skreće pozornost nazočnim članovima VMO da su u radnim materijalima za sjednicu dobili rješenje iz travnja 2023. godine vezano za produžetak biciklističke staze duž ulice grada Gospića kroz industrijsku zonu Žitnjak do Kozari boka. Vezano uz prometnu problematiku, također je zaprimljeno rješenje o postavljanju zaštitnih stupića na ulici Vukomerec kod kb. 44. Zatraženo je ispred predsjednika VGČ-a da se na ulici Vukomerec kod kb. 12 obavi očevid i iznalaženje novih prometnih rješenja zbog učestalih prometnih nesreća koje nastaju na toj lokaciji.
Predsjednica VMO obavještava nazočne članove kako je poslan dopis da se u sklopu redovnog održavanja prometnica osvježe i nanovo iscrtaju pješački prijelazi na ulici Vukomerec, te je zaprimljen odgovor kako je zahtjev proslijeđen nadležnim službama.
Komunalno redarstvo nastavlja svoje redovne aktivnosti na području MO Borongaj-Lugovim, te obilazi lokacije koje su problematične po pitanju navažanja otpada: Getaldićeva, Šušnjevička i Skorušička ulica, te prostor nekadašnjeg zelenog otoka na ulici Vukomerec preko puta u.o. Valentino.
Predsjednica VMO je zaprimila poziv građanke Zvjezdane Karabašić oko problematike noćne buke na igralištu u Savudrijskoj ulici. Također je zaprimljena pritužba od strane g. Hrvoja Legvarta zbog nedostatnih vrtićkih kapaciteta na području MO i gradu Zagrebu u cjelini. Sa g. Legvartom je održan i sastanak prilikom predstavljanja projekta vježbališta za odrasle. Predsjednica VMO naglašava kako su u novim zgradama na Getaldićevoj ulici i ulici Vukomerec predviđeni novi vrtićki kapaciteti, ali kako neće biti riječ o velikim objektima. Član Vijeća Ivica Milković predlaže da VGČ Peščenica-Žitnjak ponovo pokuša stupiti u kontakt s Ministarstvom unutarnjih poslova i Kaptolom s ciljem otkupljivanja parcele u vlasništvu MUP-a oko koje se trenutno vodi spor, a s ciljem izgradnje suvremenog vrtića visokog kapaciteta i ostalog popratnog sadržaja. Prijedlog je prihvaćen jednoglasno bez rasprave.







Zaključak
o iskazivanju interesa za otkup zemljišta u svrhu izgradnje dječjeg vrtića


3. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da razmotri mogućnost o 

· stupanju u kontakt sa Ministarstvom unutarnjih poslova i Kaptolom radi iskazivanja interesa za otkupom zemljišta (prostor bivšeg Jurinametal-a), koje se trenutno nalazi u sudskom sporu. 

4. Moli se o učinjenom izvijestiti ovo Vijeće.


U subotu 8.7. održana je prezentacija projekta vježbališta za odrasle u izgradnji, tijekom kojeg su članovi vijeća i predstavnici VGČ održali razgovore sa zainteresiranim građanima.

S obzirom da se nitko više nije javio za riječ, ovime je iscrpljen dnevni red. Predsjednica zaključuje sjednicu 27. sjednicu VMO Borongaj Lugovi u 20:45 sati.



U Zagrebu, 10. srpnja 2023. 


ZAPISNIČAR: Petar Miočević				                                                             
                                                                                                      PREDSJEDNICA 
                                                                                            VMO BORONGAJ LUGOVI
[bookmark: _GoBack]							                    Ivana Perković

KLASA: 024-08/23-003/1378        
URBROJ: 251-13-11-11/002-23-3
Zagreb, 10. srpnja 2023.

